**Δ Ε Λ Τ Ι Ο Τ Υ Π Ο Υ**

ΚΔΒΜ ΡΕΘΥΜΝΟΥ, 22/10/ 2021

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Ρεθύμνου**

Επαναλειτουργούν στο Δήμο Ρεθύμνης τα προγράμματα Γενικής Εκπαίδευσης Ενηλίκων, με πλήθος θεματικών ιδιαίτερα ωφέλιμων για την καθημερινή ζωή και δράση μας, όπως επιβεβαιώθηκε κι από τη θερμή συμμετοχή συμπολιτών σε αυτά στο παρελθόν.

Τα προγράμματα ανταποκρίνονται σε όλα τα ενδιαφέροντα και τους κλάδους αιχμής αφού περιλαμβάνουν εκμάθηση ξένων γλωσσών με ορολογία προσαρμοσμένη στις ανάγκες του τουρισμού, βασική εκπαίδευση στη διαχείριση οικονομικών – φορολογικών θεμάτων, μύηση στον Τέχνη, προτάσεις υιοθέτησης υγιεινής διατροφής, κατάρτιση σε θέματα ψηφιακής τεχνολογίας και προβολής επιχειρήσεων. ).

Αναλυτικά , τα Τμήματα που μπορούν να λειτουργήσουν στο **Κέντρο Διά Βίου Μάθησης (Κ.Δ.Β.Μ.) Δήμου Ρεθύμνης, ε**φόσον υπάρξει αντίστοιχο ενδιαφέρον, αναγράφονται στον πίνακα που ακολουθεί:

|  |  |  |  |
| --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ** **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** |
| **ΤΗΛΕ-ΕΚΠΑΙΔΕΥΣΗ**  | **ΔΙΑ ΖΩΣΗΣ** |
| 1 | Βασικά Ιταλικά Α1  | 50 | Χ |  |
| 2 | Βασικά Ιταλικά Α2  | 50 | Χ |  |
| 3 | Ιταλικά για τον Τουρισμό (Α1-Α2) | 25 | Χ |  |
| 4 | Βασικά Γαλλικά Α1 | 50 | Χ |  |
| 5 | Βασικά Γαλλικά Α2 | 50 | Χ |  |
| 6 | Γαλλικά για τον Τουρισμό (Α1-Α2) | 25 | Χ |  |
| 7 | Ρωσικά για τον Τουρισμό (Α1-Α2) | 25 | Χ |  |
| 8 | Αγγλικά για τον Τουρισμό (Α2) | 25 | Χ |  |
| 9 | Αγγλικά για τον χώρο εργασίας (Α2-Β1) | 25 | Χ |  |
| 10 | Δημιουργία Ιστοσελίδας | 50 | Χ |  |
| 11 | Διαδικτυακή προβολή και διαχείριση επιχείρησηςτουριστικών υπηρεσιών | 25 | Χ |  |
| 12 | Ιστορία της Τέχνης  | 25 |  | Χ |
| 13 | Κατανοώ το φορολογικό σύστημα και φτιάχνω τη φορολογική μου δήλωση | 12 | Χ |  |
| 14 | Διαμόρφωση και διακόσμηση εσωτερικών χώρων  | 25 | Χ |  |
| 15 | Πρακτικές συμβουλές (υγιεινής) διατροφής  | 25 | Χ |  |

Διευκρινίζεται ότι τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου ή άλλου νομιμοποιητικού εγγράφου του ενδιαφερόμενου.

*Ειδικά για τα τμήματα που υλοποιούνται μέσω δια ζώσης παρακολούθησης, απαιτείται η προσκόμιση πιστοποιητικού εμβολιασμού COVID-19 ή βεβαίωσης νόσησης σε ισχύ ή βεβαίωσης αρνητικού εργαστηριακού διαγνωστικού ελέγχου νόσησης (rapid test ή PCR) έως και 48 ωρών πριν από κάθε συνάντηση.*

Τα Προγράμματα Γενικής Εκπαίδευσης Ενηλίκων συνδιοργανώνονται από τον Δήμο Ρεθύμνης/ Τμήμα Παιδείας, Δια Βίου Μάθησης και Κοινωνικής Πολιτικής, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης και θα υλοποιηθούν στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Ο Δήμος Ρεθύμνης και η αρμόδια Αντιδήμαρχος Δρ Άννα Ελευθεριάδου -Γκίκα καλούν τις συμπολίτισσες

 και τους συμπολίτες να αξιοποιήσουν τη δυνατότητα που τους προσφέρεται δωρεάν για να αποκτήσουν/ εμπλουτίσουν/ ανανεώσουν τις γνώσεις τους στους τομείς ενδιαφερόντων τους, να ενισχύσουν τις επαγγελματικές τους δεξιότητες και να επενδύσουν δημιουργικά τον ελεύθερο χρόνο τους αφού η αυτοβελτίωση μας δια της γνώσης και της υγιούς κοινωνικοποίησης, είναι – ή θα πρέπει να είναι- κοινός στόχος.

Οι ενδιαφερόμενες –οι μπορούν να απευθύνονται για πληροφορίες και δηλώσεις συμμετοχής στο Κέντρο Δια Βίου Μάθησης: (Κα Ταταράκη Ζηνοβία)

Τηλ. : 28310 20468 (εσωτερικό 18)

Διεύθυνση: Ζυμβρακάκη 12

Email: zhnatataraki4885@gmail.com

**Επισημαίνεται ότι για τη συμμετοχή στα προσφερόμενα προγράμματα , θα τηρηθεί σειρά προτεραιότητας.**